
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 6
din 29 ianuarie 2015
privind mandatarea reprezentantului Municipiului Sighişoara în  Adunarea Generală a A.D.I. „AQUA INVEST MUREŞ” pentru a  vota modificarea Statutului Asociaţiei de Dezvoltare Intercomunitară „AQUA INVEST MUREŞ” 
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 367/09.01.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa Asociaţiei de Dezvoltare Intercomunitară „AQUA INVEST MUREŞ”, înregistrată la Municipiul Sighişoara cu nr. 27776/23.12.2014, prin care se solicită mandatarea reprezentantului  Municipiului Sighişoara în  Adunarea Generală a A.D.I „AQUA INVEST MUREŞ” pentru a vota modificarea Statutului Asociaţiei de Dezvoltare Intercomunitară „AQUA INVEST MUREŞ”;
Având  în vedere prevederile art. 8, alin. (3), lit. „c” şi art. 10 din Legea nr. 51/2006 a serviciilor comunitare de utilităţi publice, republicată, cu modificările şi completările ulterioare şi ale art. 10 din Legea nr. 241/2006 privind serviciul de alimentare cu apă şi canalizare, republicată;      

 Având în vedere Hotărârea Guvernului României nr. 742 din 2014 privind modificarea anexelor nr. 2 şi 4 la Hotărârea Guvernului nr. 855/2008 pentru aprobarea actului constitutiv – cadru şi a statutului – cadru ale asociaţiilor de dezvoltare intercomunitară cu obiect de activitate serviciile de utilităţi publice;

Având în vedere prevederile art. 16 alin. (2) lit. h), art. 20 alin. (3) şi art. 32 din Statutul Asociaţiei de Dezvoltare Intercomunitară „AQUA INVEST MUREŞ” şi ale Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005;

Văzând Hotărârea Consiliului Local Sighişoara nr. 168/13.12.2007 privind participarea Municipiului Sighişoara în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”; 
Având în vedere Hotărârea Consiliului Local Sighişoara nr. 16/12.07.2012 prin care a fost desemnat domnul Bândea Dan - Eugen, viceprimar, ca reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”; 
Având în vedere prevederile art. 21 alin. 1 din Statutul Asociaţiei de Dezvoltare Intercomunitară „AQUA INVEST MUREŞ”; 

Văzând Raportul de specialitate al Compartimentului Investiţii - Urmărire Contracte, înregistrat cu nr. 366/09.01.2015, prin care se propune mandatarea reprezentantului Municipiului Sighişoara în  Adunarea Generală a Asociaţiei de Dezvoltare Intercomunitară „AQUA INVEST MUREŞ” pentru a  vota modificarea Statutului Asociaţiei de Dezvoltare Intercomunitară „AQUA INVEST MUREŞ”, potrivit prevederilor Hotărârii Guvernului României nr. 742 din 2014, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 11, art. 36 alin. (2) lit. e), alin. (7) lit. c), alin. (9), art. 45 alin. (2) lit. d) şi f) şi a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare, 
H O T Ă R Ă Ş T E:  

Art. 1. Se mandatează domnul Bândea Dan-Eugen, reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze modificarea Statutului Asociaţiei de Dezvoltare Intercomunitară „AQUA INVEST MUREŞ”, conform anexei, care face parte integrantă din prezenta hotărâre. 


Art. 2. Se mandatează Preşedintele Asociaţiei de Dezvoltare Intercomunitară „AQUA INVEST MUREŞ”, domnul Ciprian Dobre, să semneze în numele şi pe seama membrilor asociaţi, hotărârea Adunării Generale privind modificările aduse la Statutul Asociaţiei, conform prevederilor articolului 1 din prezenta. 


Art. 3. Cu ducerea la îndeplinire a prevederilor prezentei hotărâri se împuterniceşte reprezentantul Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, domnul viceprimar Bândea Dan-Eugen.


Art. 4. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Viceprimarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Gavrilă Ionel 

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Viceprimar;

  1 ex. Secretar;
  1 ex. Compartimentul Investiţii - Urmărire Contracte;
  1 ex. Asociaţia de Dezvoltare Intercomunitară „AQUA INVEST MUREŞ”.
  7 ex. 

A.B./G.V.

